חוק סיוע כלכלי לעידוד לומדי תורה וסטודנטים נזקקים, התשע"ז-2016
הצעת חוק ממשלתית, הכנסת ה-20
פורסם: ספר החוקים, חוברת 2593, עמ' 320, 2017-01-01T00:00:00+02:00
חוק סיוע כלכלי לעידוד לומדי תורה וסטודנטים נזקקים, התשע"ז-2016 (להלן - החוק), התקבל בקריאה השנייה והשלישית ביום כ''ו בכסלו התשע"ז (26 בדצמבר 2016). החוק קבע זכאות ללומדי תורה נזקקים לסיוע כלכלי שלא יעלה על 1,040 ש''ח בחודש לפי אמות מידה כלכליות ולפי שעות לימוד מינימליות בכולל של בין 35 ל-40 שעות שבועיות, וזאת לתקופה מרבית של עד 5 שנים. כן נקבע בחוק הכלל שנקבע בהחלטת הממשלה מתחילת 2016 לפיה תקציב קרן הסיוע במענקים והלוואות לסטודנטים נזקקים במוסדות להשכלה גבוהה, הפועלת מכוח סעיף 25ב לחוק המועצה להשכלה גבוהה, התשי''ח-1958, יהיה גבוה ב-21% לפחות מסכום הסיוע שנקבע ללומדי תורה נזקקים – וכל זאת מבלי לפגוע בעצמאות המועצה להשכלה גבוהה והוועדה לתכנון ותקציב לקבוע את האמות למתן המענקים לסטודנטים נזקקים ואת סכום המענק.